Diari Oficial de la Generalitat Valenciana


Sumari del DOGV 2970, del 14-04-1997 (1997/6014)

RESOLUCIÓ de 3 de febrer de 1997, de la Direcció General d'Indústria i Energia, per la qual s'autoritza l'addenda 111 al Projecte Xarxa de Distribució de Gas Natural per a Usos Industrials a Alacant, eixides AS-2, AS-3, AS-4 i VS-4 a la província d'Alacant, promogudes per Enagás SA.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2970

Data del DOGV
:   14-04-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/6014


Data del document
:   03-02-1997

Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 3 de febrer de 1997, de la Direcció General d'Indústria i Energia, per la qual s'autoritza l'addenda III al Projecte Xarxa de Distribució de Gas Natural per a Usos Industrials a Alacant, eixides AS-2, AS-3, AS-4 i VS-4 a la província d'Alacant, promogudes per Enagás SA.  
Per Resolució del conseller d'Indústria, Comerç i Turisme d'1 de juny de 1993, s'atorgà a Enagás, SA la concessió administrativa per al servei públic de subministrament de gas per a usos industrials en diferents termes municipals de València i Alacant.  
Sol·licitada per l'esmentada empresa l'autorització administrativa per a la modificació del traçat a petició de l'Ajuntament de Cocentaina en diversos punts indicats en el projecte adjunt, se sotmeté al tràmit d'informació pública i autorització per part de la Confederació Hidrogràfica del Xúquer i la Demarcació de Carreteres de l'Estat.  
Atés que s'han respectat en la major mesura possible els drets dels particulars, fent-los compatibles en els aspectes tècnics, econòmics i mediambientals amb un traçat racional de les conduccions, i sense perjudici de les corresponents indemnitzacions, determinades per mutu acord o en el corresponent expedient de preu just que es tramite per a la imposició de la servitud.  
Aquesta Direcció General d'Indústria i Energia, de conformitat amb el que disposa la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, en relació amb el Reglament de Servei Públic de Gasos Combustibles aprovat pel Decret 2.913/1973, de 26 d'octubre, i el Decret 1.775/1967, de 22 de juliol, sobre instal·lació, ampliació i trasllat d'indústries, resol aprovar l'execució i autoritzar a Enagás, SA, l'addenda III al Projecte Xarxa de Distribució de Gas Natural per a Usos Industrials a Alacant, eixides AS-2, AS-3, AS-4 i VS-4, a la província d'Alacant.  
Primera  
En tot moment s'haurà de complir el que s'estableix en el Reglament General per al Servei Públic de Gasos Combustibles de 26 d'octubre de 1973, i en les normes o reglaments que el complementen, i també en el Reglament de Xarxes i Connexions de Combustibles Gasosos, aprovat per Ordre Ministerial de 18 de novembre de 1974, modificat per ordres del Ministeri d'Indústria i Energia de 26 d'octubre de 1983 i de 6 de juliol de 1984, i en la Resolució del conseller d'Indústria, Comerç i Turisme d'1 de juny de 1993 per la qual s'atorga a Enagás, SA la concessió administrativa per al subministrament de gas natural per a usos industrials en diversos termes municipals de València i Alacant.  
Segona  
El termini per a l'execució de les obres i instal·lacions serà de dotze mesos a partir de la data de l'ocupació real de les finques afectades.  
Tercera  
Les instal·lacions que s'autoritzen per aquesta resolució hauran de realitzar-se d'acord amb el projecte i la resta de la documentació tècnica presentada, i quedaran especificades en les següents dades bàsiques:  
Descripció i característiques de les instal·lacions:  
Aquesta addenda III es redacta per legalitzar les variants de l'eixida VS-4 que comencen en el vèrtex V-A-69 i acaben en el V-171 (ramal 1) i circulen totes pel terme municipal de Cocentaina.  
1. Variant entre els vèrtexs V-A-69 i V-A-83  
Al llarg d'aquesta variant el traçat s'ha aproximat en la mesura de les possibilitats a la plataforma del ferrocarril desmantellat, i s'ha acostat a la vora de terraplè o desmunt.  
El traçat de la variant té una longitud de 1.020,50 metres, la qual cosa comporta un increment de 0,74 metres respecte als 1.019, 76 metres del traçat inicial.  
Tota la longitud d'aquesta variant té 12" de diàmetre.  
2. Variant entre els vèrtexs V-A-97 i V-A-103  
En aquesta variant el traçat s'ajuda al planejament existent i com que es preveu l'existència d'un vial sobre la conducció, aquesta s'enterrarà fins aconseguir un recobriment entre 1,50 i 2 metres i se situarà a 3 metres de la xarxa de sanejaments existent.  
La longitud del nou traçat de la conducció és de 285,66 metres, la qual cosa comporta un increment de 9,49 metres respecte al traçat inicial. La totalitat d'aquesta variant és de 10" de diàmetre.  
3. Variant entre els vèrtexs V-A-105 i V-A-108  
El traçat en aquesta variant es manté a 3 metres de l'actual línia de façana. Açò fa que el paral·lelisme amb la carretera nacional N-340 varie entre 8 i 9 metres de distància fins l'aresta exterior d'explanació.  
La longitud d'aquesta variant és de 261,50 metres, cosa que comporta un increment de 2,43 metres respecte al traçat inicial.  
Tota la conducció d'aquesta variant és de 10" de diàmetre.  
4. Variant entre els vèrtexs V-A-143 i V-A-146  
El motiu d'aquesta variant és la construcció de l'avinguda del Ferrocarril. A fi de no interferir ni amb edificacions ni amb serveis de l'esmentada avinguda, se situarà la conducció en la calçada, a 1 metre del rastell de la vorera.  
La longitud d'aquesta variant és de 479,53 metres, cosa que comporta un increment de 3 metres respecte als 476, 53 metres del traçat inicial.  
La conducció en aquesta variant és de 10" de diàmetre.  
5. Variant entre els vèrtexs V-A-146 i V-A-154  
Entre els vèrtexs V-A-146 i V-A-154 el traçat ha experimentat una sèrie de petites variacions a fi d'ajustar-lo i acostar-lo al més aviat possible a la plataforma del ferrocarril desmantellat.  
La longitud d'aquesta variant és de 916,50 metres, la qual cosa comporta una disminució de 9,35 metres respecte als 925,85 metres del traçat inicial.  
El diàmetre de la conducció en aquesta variant és de 10".  
6. Variant entre els vèrtexs V-A-157 i V-A-166  
El tram comprés entre els vèrtexs esmentats discorre per terreny urbanitzable programat. A sol·licitud del tècnic municipal, el traçat de la variant se situarà en la plataforma de l'antic ferrocarril sobre el qual està programada la construcció d'un vial de 15 metres d'ample.  
La longitud d'aquesta variant és de 677 metres, la qual cosa comporta una disminució de 24,03 metres respecte als 701,03 metres del traçat inicial. El diàmetre de la conducció en aquesta variant és de 10".  
7. Variant entre els vèrtexs V-A-166 i V-A-171  
En aquesta variant es tracta d'aproximar el traçat a la plataforma del ferrocarril desmantellat. Així s'ha fet en la mesura de les possibilitats, ja que el barranc Permiñán, que circula al peu del talús de l'esmentada plataforma impedeix que la conducció es puga situar prop d'aquesta per motius de seguretat de la canonada i estabilitat dels talussos. La longitud d'aquesta variant és de 262 metres i el seu diàmetre 10". Com la longitud del traçat inicial era de 264 metres, el traçat resultant disminueix 2 metres.  
8. Vèrtex V-A-24  
A més de les variants ja descrites, el vèrtex V-A-24 es desplaçarà uns metres a l'oest, amb la qual cosa el traçat resultant es redueix 1 metre de conducció de 10" de diàmetre.  
Quarta  
Els encreuaments especials i altres afectacions de béns de domini públic se realitzaran de conformitat amb el condicionats imposats pels organismes competents afectats.  
Cinquena  
Per a introduir modificacions en les instal·lacions que afecten les dades bàsiques del projecte, caldrà obtenir autorització d'aquesta Direcció General.  
Sisena  
Es faculta el Servei Territorial d'Indústria i Energia d'Alacant perquè aprove les condicions concretes d'aplicació del projecte i perquè introduïsca les modificacions de detall que resulten més convenients. Totes les resolucions que en aplicació d'aquesta condició dicte l'esmentat Servei Territorial s'hauran de comunicar a aquesta Direcció General.  
Setena  
Per a la seguretat de les instal·lacions a què es refereix aquesta autorització s'estableixen les següents condicions pel que fa als elements que s'esmenten:  
I. Per a canalitzacions:  
a) Imposició de servitud permanent de pas en una franja de terreny de 2 metres d'ample, al llarg del gasoducte, per on circularà enterrada la canonada o canonades que es necessiten per a la conducció del gas, i que s'ajustarà a les següents limitacions:  
- Prohibició d'efectuar treballs de llaurada o similars a una profunditat superior a 50 centímetres, com també de plantar arbres o arbustos a una distància inferior a 2 metres comptats de l'eix de la canonada.  
- Prohibició de realitzar qualsevol tipus d'obra o efectuar qualsevol acte que poguera danyar o alterar el bon funcionament de les instal·lacions a una distància inferior a 5 metres de l'eix del traçat, a un costat i a l'altre d'aquest. Aquesta distància podrà reduir-se sempre que se sol·licite expressament i que es complisquen les condicions que en cada cas fixe el Servei Territorial d'Indústria i Energia d'Alacant, després d'escoltar l'empresa Enagás, SA.  
- Lliure accés del personal i els equips necessaris per a poder mantenir, reparar i renovar les instal·lacions amb pagament, si s'escau, dels danys que s'hi ocasionen.  
- Possibilitat d'instal·lar les fites de senyalització o delimitació i els tubs de ventilació, com també de realitzar les obres superficials o subterrànies que calga per a l'execució o el funcionament de la instal·lació.  
b) Ocupació temporal dels terrenys necessaris per a l'execució de les obres, de la zona que es reflecteix per a cada finca en els plans parcel·laris d'expropiació i en la qual es faran desaparéixer tots els obstacles, i també de realitzar les obres necessàries per a la línia i instal·lació de la canalització i els elements annexos, executant les operacions precises per a aquests fins.  
II. Per al pas dels cables de connexió i els elements dispersors de protecció catòdica:  
a) Imposició de servitud permanent de pas en una franja de terreny d'1 metre d'ample, per on circularan enterrats els cables de connexió i els elements dispersors de protecció catòdica, que s'ajustarà a la prohibició d'efectuar treballs de llaurada o similars a una profunditat superior a 50 centímetres, com també de plantar arbres o arbustos i realitzar qualsevol tipus d'obra, construcció o edificació en una franja de terreny de 3 metres d'ample (1,5 metres a cada costat de l'eix de les instal·lacions), i també el dret a talar o arrancar els arbres o arbustos que hi haguera a una distància inferior a la indicada.  
b) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació, i en la qual es faran desaparéixer tots els obstacles, com també de realitzar les obres necessàries per a la línia i el muntatge de les instal·lacions i els elements annexos i les operacions precises per a aquests fins.  
A l'efecte del compliment del que s'estableix en aquesta condició, Enagás, SA, amb anterioritat a la línia de les instal·lacions, haurà de recollir els punts assenyalats en els apartats I i II anteriors en els convenis o acords que s'establisquen amb els propietaris afectats i quedarà obligada en tot moment a la vigilància del seu compliment i, si s'escau, a la notificació del presumpte incompliment al Servei Territorial d'Indústria i Energia d'Alacant.  
Vuitena  
L'indicat Servei Territorial podrà efectuar durant l'execució de les obres les inspeccions i comprovacions que considere oportunes pel que fa al compliment de les condicions establides en aquesta resolució i en les disposicions i la normativa vigent que hi siguen d'aplicació.  
A aquest efecte, Enagás, SA haurà de comunicar amb temps a l'esmentat Servei Territorial, les dates de començament de les obres, com també les dates de realització dels assajos i les proves que s'hagen d'efectuar de conformitat amb les especificacions, normes i reglamentacions que s'hagen aplicat en el projecte de les instal·lacions.  
Novena  
Enagás, SA, retrà compte de l'acabament de les instal·lacions al Servei Territorial d'Indústria i Energia d'Alacant per al seu reconeixement definitiu i l'alçament de l'acta de posada en servei de les instal·lacions; sense aquest requisit no podran entrar en funcionament.  
La posada en funcionament quedarà condicionada a l'entrada en servei del gasoducte principal.  
A la sol·licitud de l'acta de posada en servei de les instal·lacions, el peticionari haurà d'adjuntar per duplicat la següent documentació:  
a) Certificat final d'obra, signat pel tècnic competent i visat pel col·legi oficial corresponent, on conste que la construcció i el muntatge de les instal·lacions s'han efectuat d'acord amb el que es preveu en el projecte presentat per Enagás, SA i en les normes i especificacions que s'hi hagen aplicat, com també amb les variacions de detall que haja aprovat el Servei Territorial d'Indústria i Energia i amb la normativa tècnica i de seguretat vigent que hi siga d'aplicació.  
b) Certificat final de les entitats o empreses encarregades de la supervisió i el control de la construcció de les instal·lacions, en la qual es faça explícit el resultat satisfactori dels assajos i les proves realitzades d'acord amb el que preveuen les normes i els codis aplicats i que acrediten la qualitat de les instal·lacions.  
c) Documentació i informació tècnica regularitzada sobre l'estat final de les instal·lacions a l'acabament de les obres.  
Desena  
El Servei Territorial d'Indústria i Energia d'Alacant, haurà de trametre a aquesta Direcció General d'Indústria i Energia una còpia de les corresponents actes de posada en marxa, com també dels documents indicats en els punts a), b) i c) de la condició anterior.  
Onzena  
L'administració es reserva el dret a deixar sense efecte aquesta autorització en el moment en què es demostre l'incompliment de les condicions indicades, per la declaració inexacta de les dades subministrades o per una altra causa excepcional que ho justifique.  
De conformitat amb el que es disposa en els articles 10 i 13 de la Llei 10/1987, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, aquesta autorització que porta implícita la declaració concreta d'utilitat pública de les instal·lacions i la necessitat d'ocupació dels béns i drets afectats, originarà la urgent ocupació d'aquests. Els esmentats béns i drets són els inclosos en les relacions que es publicaren en el Diari Oficial de la Generalitat Valenciana de 25 de març de 1994, amb les rectificacions que corresponga d'acord amb el resultat de la informació pública.  
Contra aquesta resolució que no esgota la via administrativa, podrà interposar-se recurs ordinari davant el conseller d'Indústria i Comerç en el termini d'un mes comptat des de l'endemà de la notificació, de conformitat amb el que disposa l'article 114 en relació amb el 48 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 3 de febrer de 1997.- El director general d'Indústria i Energia: José Luis Ramírez Sorribes.